ROMÂNIA                                                                                 Anexa nr. 1 la HCL nr ………….
JUDEŢUL TIMIŞ

MUNICIPIUL TIMIŞOARA                                                                                               

CONTRACT DE ÎNCHIRIERE

Nr. ______________________
I. PARTILE CONTRACTANTE

      A.  Bîlc Marin – cetăţean român, domiciliat în ________________ identificat cu ____________ în calitate de proprietar al imobilului - LOCATOR

      B. Liceul Teoretic William Shakespeare pentru Grădiniţa cu program prelungit nr. 44 cu sediul în Timişoara, str. I.L. Caragiale nr. 6, reprezentată prin Director  ____________, în calitate de chiriaş şi Municipiul Timişoara, cu sediul în Timişoara, Bd. C.D. Loga nr. 1, 300030  Timişoara, reprezentat prin Primar,  Dl. Nicolae Robu, în calitate de Ordonator Principal de Credite – LOCATAR.
II. OBIECTUL CONTRACTULUI

Art. 1. Obiectul contractului constă  în închirierea imobilului  compus din teren construit şi neconstruit în  suprafaţă de 719 mp,  casă  în regim D+P cu suprafaţa construită la sol  de 263 mp şi  anexă în regim parter cu suprafaţa construită  la sol de 70 de mp,  situat in Timişoara, str. Iosif Vulcan nr. 1, înscris CF  nr. 406442 Timişoara, deţinut de Dl. Bîlc Marin, calitate de titular al dreptului de proprietate asupra imobilului prin cumpărare.
Art. 2. La data închirieri imobilul este utilizat de locatar, exclusiv  pentru  activitatea   Grădiniţei cu program prelungit nr. 44 din Timişoara,  aflată în structura Liceul Teoretic William Shakespeare.

Art. 3. Imobilul se închiriază exclusiv  pentru desfăşurarea activităţii de învăţământ a Grădiniţei  cu program prelungit nr. 44 din Timişoara. 
III. DURATA CONTRACTULUI
Art.4. Prezentul contract se încheie pe o perioada de 5 ani  începând  cu .......... (data  semnări  de către părţi).
Art.5. Durata  contractului a  fost stabilită cu acordul  de voinţă a părţilor,  conform  Procesului verbal  nr. ……./………………… al Comisiei de negociere cu terţii a Consiliului Local al Municipiului Timişoara, acord aprobat pri Hotărârea nr……….. a Consiliului Local al Municipiului Timişoara.

Art. 6. Tacita relocaţiune este interzisa cu desăvârşire.

IV.  PREŢUL ÎNCHIRIERII

Art. 7. Cuantumul chiriei lunare este de ……………………., care se va  actualiza anual cu indicele de inflaţie  comunicat de Institutul Naţional de Statistică. Chiria a fost  stabilită prin acordul  de voinţă al  părţilor, conform  Procesului verbal  nr…………………..   al Comisiei de negociere cu terţii a Consiliului Local al Municipiului Timişoara , acord  aprobat pri Hotărârea nr……………. a  Consiliului Local al Municipiului Timişoara, care va fi
  V. PLATA CHIRIEI
Art. 8. Plata chiriei se va face lunar de catre ordonatorul tertial de credite Liceul Teoretic William Shakespeare cu personalitate juridica in structura careia se afla Grădiniţa cu program prelungit nr. 44, până cel târziu la data de 20(douăzeci)a fiecărei lunii calendaristice pentru luna în curs, prin virarea sumei datorate în contul locatorului _________________, deschis la ___________________  şi  se va achita în lei  la cursul de schimb  al  BNR din data plăţii.
Art.9. Neplata chiriei în termen de 30 (trezeci ) de zile de la data scadenţei şi în cuantumul fixat, duce la calcularea de penalităţi de întârziere calculate cu un procent de 0,05 % pe zi de întârziere din suma datorată.

Art.10. Neplata chiriei şi a utilităţilor în termen de 30 (treizeci) de zile de la data scadenţei (data emiterii documentului justificativ) şi în cuantumul fixat, duce la desfiinţarea  prezentului  contract de închiriere, fără punere în întârziere, fără alte formalităţi şi fără intervenţia vreunei instanţe de judecată.

 În acest caz  va opera rezilierea contractului de închiriere de drept, fără somaţie şi punere în întârziere, fără vreo altă formalitate,  locatarul obligându-se sa elibereze de în dată spaţiul închiriat şi să îl predea locatorului proprietar, achitând toate obligaţiile de plată rezultate din contract. 

 În această  situaţie, prezentul contract constituie titlu executoriu pentru evacuarea necondiţionată a locatarului din imobil.

Art. 11. Obligaţia de plată a chiriei cade  în sarcina ordonatorului tertial de credite Liceul Teoretic William Shakespeare cu personalitate juridica in structura careia se afla Grădiniţa cu program prelungit nr. 44.
Art. 12. Clauzele cuprinse în prezentul capitol reprezintă condiţie rezolutorie de cel mai înalt grad. 
VI. OBLIGATIILE LOCATORULUI
 Art.13: Locatorul închiriază locatarului bunul  la starea existentă la momentul încheierii prezentului contract  consemnată în procesul verbal de predare-primire, anexă la prezentul contract.  

  Art. 14: Locatorul nu va stânjeni pe locatar în exercitarea dreptului de folosinţă asupra bunului închiriat şi nici nu va face acte care ar putea restrânge folosinţa acestuia.

  Art. 15. Locatorul asigura locatarului folosinţa imobillui descris la art 1 din prezentul contract  pe toată  durata desfăşurării  activităţii de învăţământ.

  Art. 16. Sa nu refuze in mod nerezonabil acordul necesar locatarului, dupa, analizarea propunerii acestuia, dupa caz, pentru executarea lucrarilor de intretinere lucrari de reparaţi curente, aduse spatiului inchiriart, daca aceste lucrari au fost considerate de către chiriaş ca fiind necesare pentru activitatea pe care o desfasoara in acest imobil.

  Art. 17.Sarcina reparaţiilor  conform art. 1787 din noul cod civil 

        1) Locatorul este obligat să efectueze toate reparaţiile care sunt necesare pentru a menţine bunul în stare corespunzătoare de întrebuinţare pe toată durata locaţiunii, conform destinaţiei pentru care a fost închiriat.

         2) Locatorul este obligat  sa execute pe cheltuiala sa lucrarile de reparaţii la elementele de constructii( sarpantă, învelitoare, faţade, tâmplărie exterioară şi interioară),  la instalatiile electrice şi la  instalaţiile de alimentare cu apă şi canalizare şi termice) devenite necesare ca urmare a uzurii normale a acestora, pe toata durata contractului.

         3) Sunt în sarcina locatarului reparaţiile locative  de întreţinere curentă, a căror necesitate rezultă din folosinţa obişnuită a bunului.

       4) Dacă, după încheierea contractului, se iveşte nevoia unor reparaţii care sunt în sarcina locatorului, iar acesta din urmă, deşi încunoştinţat, nu începe să ia de îndată măsurile necesare, reparaţiile pot fi făcute de locatar. În acest caz, locatorul este dator să plătească, în afara sumelor avansate de locatar, dobânzi socotite de la data efectuării cheltuielilor.

       5) În caz de urgenţă, locatarul îl poate înştiinţa pe locator şi după începerea reparaţiilor, dobânzile la sumele avansate neputând curge decât de la data înştiinţării.   

   VII. OBLIGATIILE LOCATARULUI

Art. 17: Locatarul se obligă, ca pe toată durata închirierii, sa păstreze în bune condiţii bunul închiriat, să nu îl degradeze sau deterioreze, sub sancţiunea rezilierii contractului.

Art. 18:Locatarul  va  folosi bunul închiriat numai potrivit destinaţiei prevăzute în  prezentul contract.

Art.19: Locatarul în calitate de  ordonator terţiar de credite   cu personalitate juridică  în structura căreia  se află Grădiniţa  cu Program Prelungit nr.44,  se obligă să plătească locatorului chiria la termenele şi în condiţiile prevăzute la   cap IV  din prezentul contract. 

Art.20: Pe toata durata închirierii locatarul va suporta toate cheltuielile referitoare la utilităţile consumate pentru folosinţa bunului închiriat, respectiv întreţinerea, apa curenta, canal, termoficarea, gaz, curent electric, abonament cablu TV, internet, telefon, evacuarea deşeurilor menajere, întreţinerea curăţeniei, paza, cheltuieli colaterale etc.(prezenta enumerare fiind cu titlu exemplificativ).

Ca urmare, la încetarea contractului locatorul nu va avea nici o obligaţie fata de terţii furnizori de servicii si utilităţi pentru prestaţiile de care au beneficiat locatarii. 

Art.21 Locatarul va răspunde de distrugerea totală sau parţiala a bunului închiriat  şi îl va despăgubi în totalitate pe locator pentru distrugerea bunului din culpa sa. Locatarul  va executa la timp si in bune condiţii, pe cheltuiala lui, toate lucrările de întreţinere si reparaţii curente, inclusiv pentru degradările produse din culpa sa.

Art. 22.Locatarul  se va abţine de la orice activitate care tulbură sau limitează buna folosire a spatiilor comune sau învecinate, exploatând în siguranţă spatiile închiriate.

Art.23. Locatarul va suporta toate costurile legate de igienizarea imobilului (dezinsecţie, dezinfecţie, deratizare si orice alte cheltuieli colaterale), precum şi  reparaţiile locative  de întreţinere curentă, a căror necesitate rezultă din folosinţa obişnuită a bunului.

 Art. 24. Locatarul va răspunde  pentru degradarea bunului închiriat în timpul folosinţei sale, inclusiv cea cauzată  de  incendiu , daca nu  dovedeşte  că a survenit fortuit. 

 Art. 25. Locatarul  va asigura pe cheltuiala proprie paza imobilului.

 Art.26. Locatarul  îi va permite locatorului sau mandatarilor săi să controleze modul cum este folosit bunul închiriat si starea acestuia.

Art. 27.Locatarul, la expirarea acestui contract, va elibera şi restitui locatorului bunul închiriat împreuna cu toate accesoriile acestuia, în aceeaşi stare în care le-a primit, stare constatata prin proces verbal. 

Art. 28. Subînchirierea de către locatar, în tot sau în parte, a bunului imobil închiriat sau cesiunea contractului de închiriere unui terţ, precum şi orice alta forma de transmitere către terţi a bunului închiriat  este strict interzisa.

Art. 29. Orice stricăciune pricinuită bunului închiriat din vina  locatarului va fi reparata de către  acesta.

Art. 30. Schimbarea destinaţiei spaţiului ori folosirea imobilului pentru alte activităţi decât cele ale Grădiniţei cu Program Prelungit nr.16 atrag sancţiunea imperativă a rezilierii de plin drept a contractului de închiriere.

Art. 31. Lucrările de investiţie de orice fel, inclusiv modernizări, extinderi, instalare de dotări suplimentare decât cele cu care este înzestrat imobilul la data predării etc. (acestea fiind menţionate cu titlu exemplificativ) care pot duce la modificarea bunului sunt strict interzise locatarului.

   In mod cu totul excepţional, ele pot fi realizate numai cu acordul prealabil, scris şi explicit, dovedit exclusiv prin înscris autentic, al proprietarului locator. 

     VIII. REZILIEREA CONTRACTULUI

Art. 32.  Atunci  când fără justificare, una dintre părţile contractului  de locaţiune  nu îşi  execută obligaţiile  născute din contract, cealaltă parte are dreptul de a rezilia locaţiunea,  cu daune interese, dacă este cazul, potrivit legii.

     IX. INCETAREA CONTRACTULUI
Art. 33. La expirarea termenului pentru care a fost încheiat, contractul încetează de drept, tacita relocaţiune nu operează.

 Art. 34. Înainte de expirarea termenului  în cazul în care unitatea de învăţământ – Grădiniţa cu program  prelungit  nr. 44 se desfinţează  sau în cazul  în care  activitatea  acesteia va fi comasată  la  o altă unitate de învăţământ   ce îşi desfăşoară  activitatea într-o altă locaţie. 

Art.34: Părţile contractante pot decide de comun acord rezilierea contractului cu un preaviz de 6 luni calendaristice emis de partea care doreşte rezilierea, cu respectarea prevederilor de la art. 37.

      X. LITIGII

Art. 35: Eventualele litigii care s-ar putea ivi in legătură cu acest contract vor fi soluţionate pe cale amiabilă, iar daca părţile nu cad de acord, vor fi soluţionate de instanţele de judecata competente. 

    XI. FORTA MAJORA

Art. 36: Forta majora, legal notificata, exonerează de răspundere partea ce o invoca, in condiţiile legii.        
XII. ALTE CLAUZE

Art. 37. Notificările si comunicările dintre părţi referitoare la executarea contractului, ca si orice forma de corespondenta dintre parţi se va face in scris (scrisori recomandate cu confirmare de primire etc.).
Nici o notificare sau comunicare verbală nu va fi luata in considerare de nici una dintre parţi. 

 Art. 38: Acest contract are ca temei dispoziţiile legislaţiei in vigoare pe toata durata derulării acestuia,  inclusiv cele ale Noului Cod Civil Român în vigoare din dată de 1 octombrie 2011.

   Art.40 .Prezentul contract a fost încheiat în ....... exemplare, câte ........ pentru fiecare parte  
               LOCATOR 
   LOCATAR

      
Bîlc Marin


                   
Liceul Teoretic William Shakespeare








__________________________

AVIZAT,

Municipiul Timişoara

prin

Primar,

în calitate

Ordonator Principal de Credite

Viceprimar
DirectorDirecţia Economică

Şef Serviciul Scoli Spitale 

Anca Lăudatu

Şef Serviciul Juridic
Consilier Juridic
Notă: clauzele prevăzute în cuprinsul acestui contract cadru au caracter obligatoriu şi minimal,

urmând a fi adaptat şi completat cu datele fiecărei închirieri în parte.

